CELEX: 22018D1163
Language: et
Date: 2016-12-02 00:00:00
Title: EMP ühiskomitee otsus nr 225/2016, 2. detsember 2016, millega muudetakse EMP lepingu I lisa „Veterinaar- ja fütosanitaarküsimused“ [2018/1163]

23.8.2018   
               
               
                  ET
               
               
                  Euroopa Liidu Teataja
               
               
                  L 215/15
               
            
         EMP ÜHISKOMITEE OTSUS
         nr 225/2016,
         2. detsember 2016,
         millega muudetakse EMP lepingu I lisa „Veterinaar- ja fütosanitaarküsimused“ [2018/1163]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 3. märtsi 2016. aasta rakendusdirektiiv (EL) 2016/317, millega muudetakse nõukogu direktiive 66/401/EMÜ, 66/402/EMÜ, 2002/54/EÜ, 2002/55/EÜ, 2002/56/EÜ ja 2002/57/EÜ seoses seemnepakendite ametliku etiketiga (1).
                  
               
                     (2)
                  
                  
                     EMP lepingusse tuleb inkorporeerida komisjoni 3. märtsi 2016. aasta rakendusotsus (EL) 2016/320, millega muudetakse otsust 2004/842/EÜ rakenduseeskirjade kohta, mille alusel liikmesriigid võivad lubada turule viia nende sortide seemneid, mille kohta on esitatud taotlus riiklikku põllumajandustaimesortide või köögiviljasortide kataloogi kandmiseks (2).
                  
               
                     (3)
                  
                  
                     Käesolevas otsuses käsitletakse fütosanitaarküsimustega seotud õigusakte. Fütosanitaarküsimusi käsitlevaid õigusakte ei kohaldata Liechtensteini suhtes seni, kuni Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet kohaldatakse Liechtensteini suhtes, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
                  
               
                     (4)
                  
                  
                     Seetõttu tuleks EMP lepingu I lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu I lisa III peatükki muudetakse järgmiselt:
            
                        1.
                     
                     
                        Punktidesse 2 (nõukogu direktiiv 66/401/EMÜ), 3 (nõukogu direktiiv 66/402/EMÜ), 11 (nõukogu direktiiv 2002/54/EÜ), 12 (nõukogu direktiiv 2002/55/EÜ) ja 13 (nõukogu direktiiv 2002/57/EÜ) lisatakse järgmine taane:
                        
                                    „—
                                 
                                 
                                    
                                       32016 L 0317: komisjoni 3. märtsi 2016. aasta rakendusdirektiiv (EL) 2016/317 (ELT L 60, 5.3.2016, lk 72).“
                                 
                              
                  
                        2.
                     
                     
                        Punktile 36 (komisjoni otsus 2004/842/EÜ) lisatakse järgmine tekst:
                        „, muudetud järgmise õigusaktiga:
                        
                                    —
                                 
                                 
                                    
                                       32016 D 0320: komisjoni 3. märtsi 2016. aasta rakendusotsus (EL) 2016/320 (ELT L 60, 5.3.2016, lk 88).“
                                 
                              
                  
         
            Artikkel 2
            Rakendusdirektiivi (EL) 2016/317 ja rakendusotsuse (EL) 2016/320 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 3. detsembril 2016, tingimusel et kõik EMP lepingu artikli 103 lõike 1 kohased teated on edastatud (*1)
            
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 2. detsember 2016
            
               
                  EMP ühiskomitee nimel
               
               
                  eesistuja
               
               Bergdís ELLERTSDÓTTIR
            
         
         
            (1)  ELT L 60, 5.3.2016, lk 72.
         
            (2)  ELT L 60, 5.3.2016, lk 88.
         
            (*1)  Põhiseadusest tulenevaid nõudeid ei ole nimetatud.